﻿<!DOCTYPE html PUBLIC "-//W3C//DTD XHTML 1.0 Transitional//EN" SYSTEM "http://www.w3.org/TR/xhtml1/DTD/xhtml1-transitional.dtd">
<html xmlns="http://www.w3.org/1999/xhtml">

<meta http-equiv="Content-Type" content="text/html;charset=UTF-8">
<head>
	<title>เกณฑ์คุณภาพน้ำที่นำกลับมาใช้ประโยชน์สำหรับอุตสาหกรรม</title> 
	<link rel="stylesheet" type="text/css" media="screen" href="css/mystyle.css">
 	<link rel="stylesheet" type="text/css" media="screen" href="css/theme.css">
</head>

<body>
	<div id="wow"></div>
	<div id="layout">	
		<?php include('header.php'); ?>
		
		<div id="main">	
			<div id="content">
			  <div class="content-full">
				<h3>เกณฑ์คุณภาพน้ำที่นำกลับมาใช้ประโยชน์สำหรับอุตสาหกรรม</h3>

				<div class="home-blog-full">
<p>&nbsp;&nbsp;&nbsp;&nbsp;จากการรวบข้อมูลของโรงงานอุตสาหกรรมที่ตอบแบบสอบถาม จำนวน 205 แห่ง สามารถสรุปประเด็นที่สำคัญได้ดังนี้<br /><br />

<strong>1. ประเภทของแหล่งน้ำที่ใช้ในโรงงานอุตสาหกรรม</strong><br />
&nbsp;&nbsp;&nbsp;&nbsp;จากการรวบรวมข้อมูลจากแบบสอบถาม พบว่า ประเภทของแหล่งน้ำที่ใช้ภายในโรงงานอุตสาหกรรมในเขตกรุงเทพมหานคร มีทั้งแหล่งน้ำที่ได้จากน้ำบาดาล น้ำประปา และแหล่งน้ำธรรมชาติ เช่น แม่น้ำ คู คลอง หนอง บึง รางน้ำสาธารณะ เป็นต้น โรงงานอุตสาหกรรมส่วนใหญ่ ร้อยละ 93 จะใช้น้ำประปาในกระบวนการผลิตและใช้ในการทำกิจกรรมต่างๆ ภายในโรงงานอุตสาหกรรมมากที่สุด รองลงมาคือ แหล่งน้ำบาดาล คิดเป็นร้อยละ 5 ส่วนโรงงานอุตสาหกรรมที่มีการนำแหล่งน้ำธรรมชาติไปใช้ในกระบวนการผลิตและใช้ทำกิจกรรมต่างๆภายในโรงงาน มีร้อยละ 2<br />
<img src="pictures/matrix_industry_1.jpg" /><br />

<strong>2. ข้อมูลระบบบำบัดน้ำเสียของโรงงานอุตสาหกรรม</strong><br />
&nbsp;&nbsp;&nbsp;&nbsp;น้ำเสียจากภาคอุตสาหกรรม เกิดจากการประกอบกิจกรรมภายในโรงงานอุตสาหกรรม ได้แก่ กระบวนการซักล้าง การทำความสะอาดเครื่องจักร ใช้ในระบบปรับอากาศ ใช้ในการรดน้ำต้นไม้และสนามหญ้า ล้างพื้น ล้างถนน ล้างรถ รวมทั้งใช้ในการก่อสร้าง และน้ำเสียที่เกิดขึ้นจากกระบวนการผลิตภายในโรงงาน ซึ่งก่อให้เกิดน้ำเสียที่มีลักษณะแตกต่างกันออกไป จากการรวบรวมข้อมูลพบว่ามีโรงงานอุตสาหกรรมในเขตกรุงเทพมหานครร้อยละ 41 ที่มีระบบบำบัดน้ำเสีย และส่วนใหญ่จะมีการจัดการน้ำที่ผ่านระบบบำบัดน้ำเสียโดยระบายลงสู่ท่อระบายน้ำสาธารณะ โรงงานอุตสาหกรรมที่มีบริษัทมารับน้ำเสียไปบำบัดคิดเป็นร้อยละ 5 และโรงงานอุตสาหกรรมที่มีระบบบำบัดน้ำเสียเบื้องต้น เช่น บ่อดักไขมัน,บ่อตกตะกอน เป็นต้น คิดเป็นร้อยละ 54
<br />
<img src="pictures/matrix_industry_2.jpg" /><br />

<strong>3. การหมุนเวียนน้ำที่ผ่านการบำบัดแล้วกลับมาใช้ประโยชน์</strong><br />
&nbsp;&nbsp;&nbsp;&nbsp;จากการรวบรวมข้อมูลในแบบสอบถามด้านการหมุนเวียนน้ำที่ผ่านการบำบัดแล้วกลับมาใช้ประโยชน์ภายในโรงงานอุตสาหกรรม พบว่า โรงงานส่วนใหญ่ร้อยละ 90 ไม่มีการหมุนเวียนน้ำที่ผ่านการบำบัดแล้วกลับมาใช้ประโยชน์ มีโรงงานเพียงร้อยละ 10 ที่มีการหมุนเวียนน้ำที่ผ่านการบำบัดแล้วกลับมาใช้ประโยชน์ ซึ่งส่วนใหญ่จะนำน้ำไปใช้ในการทำความสะอาดพื้น ล้างถนน ล้างรถ ร้อยละ 42 กระบวนการผลิตและกระบวนการหล่อเย็นและหม้อน้ำ ตามลำดับ ดังรูปที่ 4.2.4-3 โดยโรงงานที่มีการหมุนเวียนน้ำที่ผ่านการบำบัดจากระบบบำบัดน้ำเสียกลับมาใช้ประโยชน์โดยตรงคิดเป็นร้อยละ 57 และมีโรงงานที่นำน้ำที่ผ่านการปรับปรุงคุณภาพน้ำโดยใช้เทคโนโลยีต่างๆ เช่น ระบบออสโมซิสแบบผันกลับ (Reverse Osmosis) การแลกเปลี่ยนประจุ (Ion exchange) และระบบถังตกตะกอน อีกขั้นหนึ่งก่อนนำกลับมาใช้ประโยชน์ภายในโรงงานคิดเป็นร้อยละ 43<br />
<img src="pictures/matrix_industry_3.jpg" /><br />
<br />

<strong>1.4 ความต้องการใช้ประโยชน์จากน้ำที่ผ่านการบำบัดจากโรงบำบัดน้ำเสียของกรุงเทพมหานคร</strong><br />
&nbsp;&nbsp;&nbsp;&nbsp;การศึกษาความต้องการในการใช้น้ำที่ผ่านการบำบัดจากโรงบำบัดน้ำเสียของกรุงเทพมหานครกลับมาใช้ประโยชน์ พบว่า โรงงานอุตสาหกรรมส่วนใหญ่ร้อยละ 95 ไม่ต้องการนำน้ำที่ผ่านการบำบัดกลับมาใช้ประโยชน์ โดยส่วนใหญ่ได้แสดงความคิดเห็นว่า ปริมาณน้ำที่ใช้ภายในโรงงานปัจจุบันมีเพียงพออยู่แล้ว และน้ำที่ผ่านการบำบัดอาจจะมีคุณภาพต่ำ ไม่สามารถนำมาใช้ในสถานประกอบการได้ อาจเป็นอันตรายต่อสุขภาพ มีโรงงานอุตสาหกรรม ร้อยละ 5 ที่ต้องการนำน้ำที่ผ่านการบำบัดจากโรงบำบัดน้ำเสียของกรุงเทพมหานครกลับมาใช้ประโยชน์ ซึ่งโรงงานอุตสาหกรรมเหล่านี้ได้แสดงความคิดเห็นว่าน้ำส่วนนี้มีประโยชน์ที่จะนำกลับมาใช้ และเป็นการช่วยประหยัดทรัพยากรน้ำ<br />
<img src="pictures/matrix_industry_4.jpg" /><br />

<strong>1.5 ความเข้าใจและการแสดงความคิดเห็นเรื่องอัตราค่าธรรมเนียมสำหรับการนำน้ำที่ผ่านการบำบัดจากโรงบำบัดน้ำเสียของกรุงเทพมหานครกลับมาใช้ประโยชน์</strong><br />
&nbsp;&nbsp;&nbsp;&nbsp;จากการรวบรวมข้อมูลความรู้และความเข้าใจเกี่ยวกับโรงบำบัดน้ำเสียรวมของกรุงเทพมหานครและการนำน้ำที่ผ่านการบำบัดจากโรงบำบัดน้ำเสียกลับมาใช้ประโยชน์ พบว่า โรงงานอุตสาหกรรมในเขตกรุงเทพมหานครมีความรู้ความเข้าใจเกี่ยวกับการนำน้ำที่ผ่านการบำบัดแล้วกลับมาใช้ประโยชน์น้อย โรงงานส่วนใหญ่ทราบว่ากรุงเทพมหานครมีโรงบำบัดน้ำเสียรวมแต่ไม่ทราบว่า มีการนำน้ำเสียที่ผ่านการบำบัดจากโรงบำบัดน้ำเสียของกรุงเทพมหานครแล้วกลับมาใช้ประโยชน์<br />
&nbsp;&nbsp;&nbsp;&nbsp;ในด้านการแสดงความคิดเห็นเรื่องอัตราค่าธรรมเนียมสำหรับการนำน้ำที่ผ่านการบำบัดจากโรงบำบัดน้ำเสียของกรุงเทพมหานครกลับมาใช้ประโยชน์ พบว่า โรงงานอุตสาหกรรม มีความคิดเห็นเรื่องอัตราค่าธรรมเนียมการใช้น้ำที่ผ่านการบำบัดแล้ว โดยโรงงานส่วนใหญ่มีความคิดเห็นว่าราคา 3-5 บาทต่อลูกบาศก์เมตร เป็นราคาที่มีความเหมาะสมมากที่สุด<br /><br />

<!-- end -->
<strong>บทสรุป</strong><br />
&nbsp;&nbsp;&nbsp;&nbsp;จากแบบสอบถามมีโรงงานที่ยินยอมให้เข้าทำการสำรวจและสัมภาษณ์เชิงลึก 73 แห่ง ซึ่งได้พิจารณาจากปริมาณการใช้น้ำของโรงงานอุตสาหกรรม ที่ตั้งของโรงงานอุตสาหกรรม การยินยอมให้เข้าทำการสำรวจและสัมภาษณ์เชิงลึก ทั้งนี้ที่ปรึกษาได้เริ่มทำการเข้าสำรวจพื้นที่และสัมภาษณ์เชิงลึก โรงงานอุตสาหกรรมไปแล้วทั้งสิ้น 11 โรงงาน (10 ประเภทโรงงาน)<br /><br />


<strong>ข้อเสนอแนะที่ได้รับจากการเข้าทำการสำรวจพื้นที่และสัมภาษณ์เชิงลึก</strong><br />
&nbsp;&nbsp;&nbsp;&nbsp;ในส่วนโรงงานอุตสาหกรรมได้มีการเสนอแนะให้กรุงเทพมหานครสร้างท่อส่งน้ำที่ผ่านการบำบัดแล้วจากโรงบำบัดน้ำเสียมาในลักษณะเช่นเดียวกับการส่งน้ำของการประปานครหลวงโดยมีเส้นท่อที่ขนานกันไป เพื่อความสะดวกในการนำไปใช้และเกิดความหลากหลายในการที่จะนำน้ำไปใช้ เสนอให้กรุงเทพมหานครมีการตรวจวัดพวกสารเคมีตกค้างในน้ำก่อนนำน้ำส่วนนี้ไปใช้ และเสนอให้ทางกรุงเทพมหานครช่วยสร้างถังหรือบ่อเก็บกักน้ำสำรองให้กับโรงงานเพื่อไว้ใช้เก็บกักน้ำที่ผ่านการบำบัดน้ำเสียจากโรงบำบัดน้ำเสียของกรุงเทพมหานคร<br /><br />

<strong>คุณภาพน้ำที่ต้องการ</strong><br />
&nbsp;&nbsp;&nbsp;&nbsp;โรงงานอุตสาหกรรมส่วนใหญ่ต้องการคุณภาพน้ำที่ใกล้เคียงน้ำประปา โรงงานประเภทประกอบกิจการเกี่ยวกับผลิตภัณฑ์พลาสติกมีความต้องการน้ำที่มีลักษณะทางกายภาพที่ดีคือ มีความใส ไม่มีกลิ่น โรงงานประเภทผลิตหม้อไอน้ำและโรงงานย้อมด้าย มีความต้องการคุณภาพน้ำโดยพิจารณาค่าความกระด้างทั้งหมด(Total Hardness) เป็นหลัก โรงงานประเภทผลิตภาชนะบรรจุจากกระดาษทุกชนิดหรือแผ่นกระดาษไฟเบอร์ มีความต้องการน้ำที่ปราศจากสารปนเปื้อนประเภทโลหะหนักในน้ำ และโรงงานประเภทผลิต ส่ง หรือจำหน่ายพลังงานไฟฟ้า มีความต้องการคุณภาพน้ำโดยพิจารณา ค่า pH และค่าพารามิเตอร์ของเชื้อ Legionella. เพื่อนำไปใช้ในกระบวนการหล่อเย็น<br />

</p>

<br />
				</div>

				</div>
			</div> <!-- /content -->
			<?php include('footer.php'); ?>
		</div> <!-- /main -->
	</div><!-- /layout -->
</body>
</html>

